LESON 15
Why Nao Iu Shud Gohed for Lane Abaotem Jehovah?
1. Taem iu gohed for studyim Bible, hao nao bae datwan helpem iu?
Taem iu lanem olketa main teaching long Bible long disfala brochure, masbi datwan strongim wei wea iu lovem Jehovah. Iumi mas gohed waka hard for strongim datfala love. (1 Peter 2:2) Hope wea iu garem for laef olowe hem depend long wei wea iu gohed for studyim Bible and for fren gud witim God.
Taem iu gohed for lane abaotem God, datwan bae strongim faith bilong iu. Faith bae helpem iu for mekem God hapi. (Hebrew 11:1, 6) And tu, faith bae mekem iu laek for repent and changem wei bilong iu.
2. Wanem nao iu savve duim for helpem narawan for lane abaotem God?
Iu bae laek for talem olketa narawan wanem iu lanem bikos hem wei bilong iumi for laek storyim gud samting wea iumi herem. Taem iu gohed for studyim Bible, iu bae lanem hao for iusim Bible for storyim long narawan faith wea iu garem long Jehovah and gud samting wea iu lanem.
Staka wea lanem Bible start for storyim gud samting wea olketa lanem long olketa fren and relative. Iusim gudfala tingting taem iumi duim datwan. Hem gud for storyim olketa promis bilong God, winim wei for sei religion bilong olketa hem rong. And tu, hem gud for tingim, staka taem pipol bae hapi for lisin long iumi sapos iumi kaen long olketa.
3. Wanem spesol samting nao iu savve kasem?
Wei for studyim Bible bae helpem iu for gohed duim wanem Jehovah laekem. Gogo, maet iu dedicatem laef bilong iu long Jehovah. Taem iu duim olsem, iu savve kamap part long famili bilong hem, wea datwan hem barava spesol samting.
4. Wanem nao iu savve duim for gohed fren witim God?
Iu savve lanem hao for followim olketa Bible principle taem iu gohed for studyim Bible. (Hebrew 5:13, 14) Iu savve askem eni Jehovah’s Witness for studyim Bible witim iu long datfala buk, Wanem Nao Really Samting wea Bible Teachim? Taem iu gohed for studyim Bible, datwan bae helpem iu long laef.
Datfala gud nius hem kam from Jehovah, datfala hapi God. Taem iu fren witim pipol bilong God, datwan savve helpem iu for fren gud witim hem. (Hebrew 10:24, 25) Taem iu gohed traem best for mekem Jehovah hapi, iu showimaot iu laek for kasem datfala tru laef, wea hem nao laef olowe. Best samting wea iu savve duim nao hem for fren gud witim God.
Lanem Moa Samting
OLKETA MEETING
Wanem Nao Mifala Duim Long Kingdom Hall?
Lukim wanem mifala duim.
BIBLE STUDY PROGRAM
Why Nao Hem Gud for Studyim Bible?
Plande million pipol raonem world faendem ansa for olketa important kwestin long laef insaed long Bible. Waswe, iu tu laek for faendem ansa for olketa kwestin hia?
Wanem Nao Really Samting wea Bible Teachim?
Fren Gud Witim God Thru Long Prea
Waswe, God herem iu taem iu prea? For savve long ansa bilong datfala kwestin, iu need for savve long wanem nao Bible talem abaotem prea.
hat_Latn eng_Latn eng_Latn eng_Latn eng_Latn eng_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn eng_Latn tpi_Latn tpi_Latn lus_Latn eng_Latn tpi_Latn tpi_Latn tpi_Latn tpi_Latn